**Családi történet**

**Így mesélte dédapám:**

Édesanyám és édesapám 1920-ban keltek egybe, református szertartás szerint. Házasságukból három gyermek született. 1922-ben József, 1924-ben én:István, majd 1928-ban Mariska. József tehát az én ………………………………, Mariska pedig a …………………………… . Mi hárman ……………………………………………… vagyunk.

Édesapám a házasságkötésük idején 35 esztendős volt, özvegyember. Előző házasságából született egy fia, Dénes, aki az én …………………………………………… Édesapám első felesége korábban szintén házas volt, az ő első férje – aki szintén özvegyember volt - vitt magával egy kislányt a házasságba, akit - a szülők halála után is - édesanyám édesapámmal együtt szeretettel nevelt, s aki ezáltal az én ……………………………………………….…… .

Édesanyám az én születésem után beteg lett, ezért nem tudott szoptatni. Szerencsére a szomszéd Julis néninek is akkortájt született egy gyermeke. Julis néninek annyi teje volt, hogy bőségesen jutott nekem is belőle. Így az ő kis Bálintkája az én ……………………………………… lett.

Édesapámnak volt egy barátja, aki a fronton életét vesztette, s nem sokkal rá szegény feleségét is elvitte a tüdőbaj. Egyetlen gyermekük - Ilonka - árván maradt. Szüleim – bár nem dúskáltak pénzben – elhatározták, hogy magukhoz veszik a kis árvát. Ilonka lett az én ……………………………………………………………… .

Mi mindig is nagycsalád voltunk, szüleimnek összesen 12 testvére volt. A testvérek gyerekei az én ………………………………………………. .

A család, a rokonság összetartó volt, számíthattunk egymásra jóban-rosszban egyaránt. Ma már nincsenek a nagycsaládok, a rokonok is távolodnak egymástól.

De Ti kedves dédunokáim tartsatok össze, amíg csak engedi az élet!

**Beírandó szavak:** mostohatestvér,unokatestvér, tejtestvér, édestestvér, féltestvér, fogadott testvér, bátyám, húgom